Jeugdige vas vir moord op lektorFoto: SAPD/Facebook ŉ 18-jarige hoërskoolleerling is in hegtenis geneem in verband met die moord op ŉ dosent van die Universiteit van die Vrystaat, het die polisie Sondag gesê. Konst. Sinah Mpakane, woordvoerder van die polisie, het gesê die jeugdige is Saterdagaand in hegtenis geneem. “Lehlohonolo Mathengtheng (27) se vriende het hom Sondag, 28 September, dood aangetref in sy woonstel in Willows, Bloemfontein,” het Mpakane gesê. Hy is keelaf gesny. Mpakane het gesê die jeugdige was glo vriende met Mathengtheng. “Hy is ŉ gr. 10-leerling by een van die hoërskole in die area.” Hy sal na verwagting Maandag in die Bloemfontein-landdroshof verskyn op aanklag van moord.